**Қысқаша мерзімді жоспар**

|  |  |  |  |  |  |
| --- | --- | --- | --- | --- | --- |
| **Ұзақ мерзімді жоспар бөлімі:**  **Бөлім 3 А Дизайн және технология** | | | **Мектеп:** | **ЖББТМИ** | |
| **Күні:** | **Мұғалімнің аты-жөні:** | | | **Смаханова М.М.** | |
| **Сынып: 5 «А»** | **Қатысқандар саны:** | | | **Қатыспаған саны:** | |
| Сабақ тақырыбы | *Тоқыма мозаика техникасында тігін бұйымдарының дизайны (құрақ, пэчворк, квилт). Идеяларды құру. Нобай. Материалды таңдау және дайындау. Жұмыстың орындалу бірізділігі* | | | | |
| **Осы сабақта қол жеткізілетін оқу мақсаттары (оқу бағдарламасына сілтеме)** | 5.2.3.3 Шығармашылық жұмыстар мен бұйымдар дайындау үдерісінде ұлттық мәдениет элементтерін пайдалану.  5.1.4.1 Шығамашылық жұмысты орындау кезеңдерін анықтай отырып, жоспар дайындау. | | | | |
| **Сабақ мақсаттары** | * пэчворк, квилт, кұрақ, кинусайга техникаларымен танысу * жұмыс міндеттерін бөліп беру * шаблондар бойынша жұмыс орындау | | | | |
| **Бағалау критерийлер** | * Шығармашылық жұмыстың ұқыпты орындалуы; * Жұмысты орындау кезеңдерін анықтап, жұмысты қорғау; | | | | |
| **Тілдік мақсаттар** | **Д)** Құрақ - лосутное шитье - Quilting  Ой – идея – idea | | Композиция – композиция – composition  Шаблон – шаблон – template | | |
| **Құндылықтарды дарыту** | **Оқушы мақсатқа жетті, егер:**  - Жалпыға бірдей еңбек қоғамы  - Жұмыс және шығармашылық, өмір бойы оқыту  - Өмір бойы оқыту, құрмет, ынтымақтастық және ашықтық.  - Тарих, мәдениет және тілдердің жалпылауы | | | | |
| **Жаһандық азаматтығын арттыру** | Әлемдегі заманауи дизайнерлердің шығармаларын қарастырып, зерттеп жоғары деңгейлі сұрақтар арқылы талдау. Түрлі өнер туындылырына сүйене отырып, эстетикалық көз қарасын білдіру арқылы дамыту, болашақты тірбиелеу. | | | | |
| **АКТ қолдану дағдылары** | Интерактивті тақтаны қолдану. Тақырып бойынша ғаламтор желісін пайдалану. | | | | |
| **Түпнұсқалық оқыту** | Практикалық тапсырмалар арқылы даралық, өзіндік қасиет қабілетін білдіру | | | | |
| **Пәнаралық байланыстар** | Бейнелеу, өнер тарихы, сызу, технология | | | | |
| **Бастапқы білім** | Кусудама модулін жасауды өз еркімен үйренді | | | | |
| **Сабақтың барысы** | | | | | |
| **Сабақтың жоспарланған кезеңдері** | **Сабақтағы жоспарланған іс-әрекет** | | | | **Ресурстар** |
| **Сабақтың басы**  3 мин  2 мин  Сабақтың ортасы  8 мин  2 мин  Сарамандық жұмыс  3 мин  20 мин  Сабақтың соңы  2 мин | * Сәлеметсіздер ме, оқушылар! Отыра берулеріңізге болады. * Экрандағы суретке назар салайықшы. – Не бейнеленген? (Кусудама модулімен жасалған «Емдік шар»). * Ол жайында кім қандай мағлұмат біледі? * Модульді жасауда қандай түстер қолданылады? * Бұл өнер қай елде пайда болған? * Оны қандай мақсатта пайдаланған? * Дұрыс айтасыздар, бұл «емдік шарды» жақсы тілекпен, ырымдап ілген екен, сіздердің қандай тілектеріңіз бар?   (Оқушылардың жасап әкелген модульдерін жинап, шар ретінде біріктіру). Міне, бүгінгі құрылған шарымыз сіздерге тек жақсылық әкелсін!  Үй тапсырмасын **берілген дескрипторлар бойынша өздеріңізді бағалаңыздар.**  **«4 бұрыш»** әдісі бойынша сабақтың тақырыбын анықтау.  Құрақ құрау Мүсін сомдау  Табиғи материалдармен Бисермен жұмыс  жұмыс  Сыныптың 4 бұрышына сөздері бар парақша ілінеді. Оқушыларға қорапшаға салынған түрлі - түсті мата қиындылары көрсетіледі. Жазулы тұрған сөздердің ішінде қай сөз қорапшадағы мата қиындыларына сәйкес келеді деп ойласа, сол бұрышқа барып тұрады. Сөйтіп, бүгінгі сабақ тақырыбы анықталады.  Оқушылар қорапшадан өздеріне ұнаған мата қиындыларын таңдайды. Сол таңдаған түс бойынша топқа бөлінеді.  Бүгінгі өтетін тақырыбымыз анықталды. Оқулықтың 68- бетін ашайық, назарымызды аударайық. Сіздерге берілген мәліметтермен қоса, оқулықтан да мағлұмат қарастыруымызға болады.  **(Г)** Бүгінгі тақырыпта қарастырылатын мағлұматтар беріледі  І топ – құрақ, ІІ – пэчворк, ІІІ – квилт. Әр топ дайындалған соң жауап береді.  **Құрақ.** Қазақстанның сәндік – қолданбалы өнерінің бірі. Мұнда түсі мен фактурасы әртүрлі мата қиындыларынан біріңғай өрнек немесе бұйым құрылады. (топтардың жауабын түсінген-түсінбегендіктерін корточкалар арқылы көрсетеді: - түсінікті, - сұрақтар бар, - түсінген жоқпын )  - Әр оқушы бағалау парақшаларыңызда топқа берілген бағаға сәйкес түсті жапсыруға болады.  **Квилт.** Құрақ құраудың америкалық техникасында матаның екі қиындысының арасына салынған ватин не мақта қабатымен бірге сырып тігіледі. Жайманың қос қабатын біріктіретін тігістер суретті ерекшелеп көрсетеді.  **Пэчворк.** Матаның түрлі – түсті қиықтарынан тұтас бұйым тігілетін қолөнер түрі. Классикалық құрақ өнері Англияда пайда болған деп саналады.  Топтар түсіндіру барысында экраннан соған сәйкес суреттері көрсетіледі.  **(Т)**Мұғалім оқушыларды толықтырып өтеді. Халық шеберлері мен қазіргі дизайнерлер қолмен құрақ құрау арқылы көптеген бұйымдарды жасаған, барлық жерде қолданылады.  Құраққа қолданылатын мата жасалынатын бұйымға байланысты болады. Құрақ құрау орыс тілінде - лосутное шитье, ағылшынша- Quilting деп аталады. Сонымен қатар, құрақ құрау кезінде материалдың түсінің бір – бірімен сәйкестігі басты міндет атқарады.  - Негізгі қанша түс бар? (3 – сары, қызыл, көк) (Оқушылар жауабы тыңдалып, толықтырылады.  *Осы сәтте әуен қосылады.*  **(Т)** Көзімізді жұмып, әуенге құлақ салайық.  - Қай елдің әуені деп ойлайсыңдар?  - Жақсы, бұл жапон халқының әуені. Балалар, сіздер өздеріңіз үй тапсырмасында жапон халының өнерімен таныстыңыздар, сол таныстығымызды әрі қарай жалғастыра түсейік. Жаңа айтқандай барлық халықтың қолөнерінде құрақ құрау кездеседі. Жапон тілінде құрақ – сашико деп аталады. Бүгін біз Жапон халқының шеберлерінің кинусайга деп аталатын тәсілімен танысып, жұмыс орындайтын боламыз. Кинусайга техникасының ерекшелігі – тігіссіз орындалатындығында.  **(Т)** Экраннан жұмыстың жасалу тәсілі көрсетіледі, мұғалім реттілігін айтады:  - Мата қиындыларын дайындау;  - Үлгіні пенопластқа түсіру;  - матаны сызық бойынша батырмалау.  - Жұмыстың жасалу барысында түс үйлесімділігін ұмытпауымыз қажет. Ол құрақ құраған кезде қателік жібермеуге көп септігін тигізеді.  - Жұмысқа қажетті заттарды анықтау.  - Түрлі – түсті мата;  - Үлгі сурет;  - Бастыруға арналған үшкір зат;  Кез-келген жұмысты бастамас бұрын ҚЕ білуіміз қажет.  **() ҚЕ еске түсіру.** Әр топ ережелерді айтады:   * Қайшы; * Желім; * Үшкір заттар; * Жұмыс орнының тазалығы.   Парақшаларыңызда берілген дескрипторларға сәйкес ҚЕ бойынша өздеріңізді бағалап қойыңыздар.  Алдарыңызда берілген нұсқау карта мен жұмыс дескрипторларына қарап, жұмысты орындауларыңызға болады. Сарамандық жұмысты әуенмен орындайды.  **Сарамандық жұмыс**  **Дескрипторлар:**   * Бұйымдағы түс үйлесімділігі; * Жұмыстың ұқыпты орындалуы; * Жұмысты қорғау   Оқушыларға жұмыс дескрипторлары таратылған. Оларды сақтай отырып жұмысқа кіріседі.  Жұмысты аяқтаған соң әр топ жұмысын қорғайды. Топтар бір – бірін түрлі – түсті карточкалармен бағалайды.  - Әр оқушы топқа берілген бағасын парақшаларына жапсырса болады.  **Рефлексия**  Берілген сакураның гүліне  **Маған ұнағаны...** сөйлемін толықтыру қажет.  Берілген жапыраққа  **Маған әлі де жеткіліксіз...** сөйлемін аяқтап жазып, бұтаққа жапсыру қажет.  Осылайша оқушылардың не білім алғандарын көрсетеді.  Қорыта келе,   * бүгінгі сабақта қандай тақырыппен таныстық: * Құрақтық қандай техникаларын есте сақтадың?   Құрақ құрауда басты назарға алатын қандай нәрсе? | | | | Слайд материалы  *Үйге берілген тапсырма: 66 бет, Кусудама модулін жасау, қосымша мәлімет іздеу.*  Бағалау парағы  Сигнал парақшалары  Бұрышқа ілінетін 4 атау  Қорапшадағы мата қиындылары  Оқулық  Тақырып бойынша мағлұматтар  Сигнал парақшалары  Бағалау парағы  Слайд материалдары  Түстік шеңбер  Әуен қосылады  Бейнематериал көрсету  Бағалау парақшасы  Нұсқау карта  Әуен қосылады  Сигнал, бағалау парақшалары  Сакура гүлі, жапырағы |
| **Үй тапсырмасы** | Үйге тапсырма: жұмысты рамкамен безендіру, материалдар дайындау. | | | | |
| Шартты түрде қойылған белгілер | | **(К) = бүкіл сыныппен жұмыс (Д) = мұғалімнің көрсетуі**  **(Г) = топтық жұмыс (Ф) = қалыптасатын бағаны қолдау**  **(И) = жеке жұмыс (T) = мұғалімнің түсіндіруі**  **(Э) = оқу эксперименті () = қауіпсіздік техникасы бойынша кеңестер** | | | |